பல ஆண்டுகளாக தி.மு.க-வுக்கு வெளியில் உள்ளவர்களாலும், உள்ளுக்குள் உள்ளவர்களாலும் எதிர்பார்க்கப்பட்ட இந்த அதிரடியின் ஆரம்பம், ஜூலை 28-ம் தேதி கருணாநிதி காவேரி மருத்துவமனைக்குக் கொண்டு செல்லப்பட்டதிலிருந்து வெளிப்படத் தொடங்கியது. மருத்துவமனையில் அழகிரியைச் சந்தித்த கட்சிக்காரர்களை அவர் கலாய்த்துக்கொண்டிருந்தார். குடும்ப உறுப்பினர்களிடம் மறைமுகமாக எதையோ உணர்த்திக்கொண்டிருந்தார். அங்கு தனித்தனி அறையில் தஞ்சம் புகுந்திருந்த கருணாநிதி குடும்பத்தினரில், அழகிரியையும் ஸ்டாலினையும் தனித்தனியாகவே அரசியல் புள்ளிகள், வி.வி.ஐ.பி-க்கள் சந்திக்க முடிந்தது.